Video: Hartbeespoort-massapatrollie voer skrikbewind teen misdadigers‘n Skermskoot uit die video. Die massapatrollie is in samewerking met nege veiligheidsnetwerke vanuit Hartbeespoort, De Wildt, Hercules, Broederstroom, Schoemansville, Ifafi, Meerhof, Melodie en Skeerpoort gekoördineer. “Die lug was vir sowat 13 uur van die dag vol helikopters en vastevlerkvliegtuie wat ondersteuning aan grondspanne gebied het. Daar was meer as 400 patrolleerders wat per voertuig, motorfiets en te voet in die area beweeg het,” het Ian Cameron, AfriForum se hoof van gemeenskapsveiligheid, gesê. Cameron het bygevoeg dat daar tydens die operasie op meer as R5 000 se dagga beslag gelê is. “Dit was ongelooflik om te sien hoe ŉ gemeenskap so mooi kan saamwerk om misdaad te bekamp. Die polisie van Hartbeespoort en De Wildt was ook uitstekend tydens die massapatrollie,” het Cameron afgesluit. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.